1.

Piemēro ESAO 2008. gada oktobra Lēmuma C(2008) 1287. koda ( 8 ) 1. punktā noteiktās definīcijas un prasības, izņemot 1.1. punktu (“Lauksaimniecības un mežsaimniecības traktori”): “1. Definīcijas 1.1. [Nepiemēro] 1.2. Apgāšanās aizsargkonstrukcija (ROPS) “Apgāšanās aizsargkonstrukcija” (drošības kabīne vai karkass), turpmāk –“aizsargkonstrukcija”, ir tāda konstrukcija uz traktora, kuras galvenais mērķis ir novērst vai ierobežot vadītāja apdraudējumu, ko izraisa traktora apgāšanās, parastas lietošanas laikā. Apgāšanās aizsargkonstrukcijā ir brīva telpa klīrensa zonai, kura ir pietiekami liela, lai aizsargātu vadītāju sēdus stāvoklī, vai nu konstrukcijas aizsargrāmī, vai arī telpā, kas ir ierobežota ar vairākām taisnēm, kas no struktūras ārējām malām savienotas ar kādu traktora daļu, kura var saskarties ar līdzenu pamatu, un kas atbalsta traktoru šajā stāvoklī, ja traktors apgāžas. 1.3. Sliede 1.3.1. Provizoriska definīcija: riteņa vidusplakne Riteņa vidusplakne atrodas vienādā attālumā no abām plaknēm, un to ārējās malas ir disku diametrs. 1.3.2. Sliedes definīcija Riteņu ass vertikālā plakne šķērso to vidusplakni gareniski taisnei, kura noteiktā punktā savienojas ar balsta virsmu. Ja A un B ir divi punkti, kas šādi definēti riteņiem vienā traktora asī, tad sliedes platums ir attālums starp A un B. Tādējādi sliedi var definēt gan priekšējiem, gan aizmugurējiem riteņiem. Dubultriteņiem sliede ir attālums starp divām plaknēm, no kurām abas ir riteņu vidusplaknes. 1.3.3. Papildu definīcija: traktora vidusplakne A un B punkta galējās pozīcijas traktora aizmugurējai asij ir maksimālā iespējamā vērtība sliedei. Vertikālā plakne, kura ir taisnā leņķī pret AB līniju tās centrālajā punktā, ir traktora vidusplakne. 1.4. Garenbāze Garenbāze ir attālums starp vertikālajām plaknēm, kas šķērso divas līnijas AB, kā definēts iepriekš; attiecīgi viena priekšējiem un viena aizmugurējiem riteņiem. 1.5. Sēdekļa atskaites punkta noteikšana. Sēdekļa noregulēšana testam 1.5.1. Sēdekļa indeksa punkts (SIP) ( 9 ) Sēdekļa indeksa punktu nosaka saskaņā ar ISO 5353:1995. 1.5.2. Sēdekļa uzstādīšana un noregulēšana testam: 1.5.2.1. ja atzveltnes un sēdekļa plāksnes slīpums ir regulējams, to noregulē tā, lai indeksa punkts būtu visaugstākajā aizmugurējā stāvoklī; 1.5.2.2. ja sēdeklim ir atsperes, tad tās jānobloķē pusgājienā, ja vien tas nav pretrunā norādījumiem, ko skaidri formulējis ražotājs; 1.5.2.3. ja sēdekļa stāvoklis ir regulējams tikai gareniski un vertikāli, indeksa punktu šķērsojošā gareniskā ass ir paralēla caur stūresrata centru ejošajai traktora vertikālajai gareniskai plaknei un tā neatrodas tālāk par 100 mm no šīs plaknes. 1.6. Klīrensa zona 1.6.1. Atskaites plakne Klīrensa zona ir attēlota 7.1. un 7.2. attēlā. Minēto telpu nosaka kā attiecību starp atskaites plakni un sēdekļa indeksa punktu (SIP). Atskaites plakne ir vertikāla plakne, parasti gareniski pret traktoru, kas šķērso sēdekļa atskaites punktu un stūresrata centru. Parasti atskaites plakne tiek savienota ar traktora garenisko vidusplakni. Pieņem, ka minētā atskaites plakne ar sēdekli un stūresratu noslodzes laikā pārvietojas horizontāli, bet paliek perpendikulāra pret traktora vai apgāšanās aizsargkonstrukcijas grīdu. Klīrensa zonu nosaka, pamatojoties uz turpmāk minēto 1.6.2. un 1.6.3. apakšklauzulu. 1.6.2. Klīrensa zonas noteikšana traktoriem ar negrozāmu sēdekli Klīrensa zona traktoriem ar negrozāmu sēdekli ir noteikta turpmāk 1.6.2.1. līdz 1.6.2.13. punktā, un, ja traktors ir uz horizontālas virsmas un regulējams sēdeklis ir noregulēts visaugstākajā aizmugurējā stāvoklī ( 10 ) un regulējams stūresrats ir noregulēts normālas vadīšanas stāvoklī sēdus, tad telpu ierobežo šādas plaknes: 1.6.2.1. horizontāla plakne A1 B1 B2 A2, (810 + av) mm virs sēdekļa indeksa punkta (SIP) ar līniju B1B2, kas atrodas (ah – 10) mm aiz SIP; 1.6.2.2. noliekta plakne H1 H2 G2 G1, kura ir perpendikulāra atskaites plaknei un kurā ietverts punkts 150 mm aiz līnijas B1B2 un sēdekļa atzveltnes galējais aizmugurējais punkts; 1.6.2.3. cilindriska virsma A1 A2 H2 H1, kas ir perpendikulāra atskaites plaknei, ar 120 mm rādiusu, kas ir tangenciāls iepriekš 1.6.2.1. un 1.6.2.2. punktā noteiktajām plaknēm; 1.6.2.4. cilindriska virsma B1 C1 C2 B2, kas ir perpendikulāra atskaites plaknei, ar 900 mm rādiusu, kas virzās uz priekšu par 400 mm un ir tangenciāls iepriekš 1.6.2.1. punktā noteiktajai plaknei gar līniju B1B2; 1.6.2.5. noliekta plakne C1 D1 D2 C2, kas ir perpendikulāra atskaites plaknei un savienojas ar iepriekš 1.6.2.4. punktā noteikto virsmu un virzās 40 mm attālumā no stūresrata ārējās malas. Ja stūresrats atrodas augstu, šo plakni virza uz priekšu no līnijas B1B2 tangenciāli iepriekš 1.6.2.4. punktā noteiktajai plaknei; 1.6.2.6. vertikāla plakne D1 K1 E1 E2 K2 D2, kas ir perpendikulāra atskaites plaknei 40 mm attālumā no stūresrata ārējās malas; 1.6.2.7. horizontāla plakne E1 F1 P1 N1 N2 P2 F2 E2, kura šķērso punktu (90 – av) mm zem sēdekļa indeksa punkta (SIP); 1.6.2.8. virsma G1 L1 M1 N1 N2 M2 L2 G2, kas vajadzības gadījumā ir liekta no iepriekš 1.6.2.2. punktā noteiktā zemākā ierobežojuma līdz iepriekš 1.6.2.7. punktā noteiktajai horizontālajai plaknei, kas visā garumā saskaras ar sēdekļa atzveltni; 1.6.2.9. divas vertikālas plaknes K1 I1 F1 E1 un K2 I2 F2 E2, kas ir paralēlas atskaites plaknei un atrodas 250 mm uz katru pusi no atskaites plaknes un 300 mm uz augšu no iepriekš 1.6.2.7. punktā noteiktās plaknes; 1.6.2.10. divas noliektas un paralēlas plaknes A1 B1 C1 D1 K1 I1 L1 G1 H1 un A2 B2 C2 D2 K2 I2 L2 G2 H2 no iepriekš 1.6.2.9. punktā noteikto plakņu augšējās malas, savienojoties ar horizontālo plakni, kas noteikta iepriekš 1.6.2.1. punktā, vismaz 100 mm no atskaites plaknes tajā pusē, kuru noslogo; 1.6.2.11. divas vertikālo plakņu daļas Q1 P1 N1 M1 un Q2 P2 N2 M2, kas ir paralēlas atskaites plaknei un atrodas 200 mm uz katru pusi no atskaites plaknes un 300 mm uz augšu no iepriekš 1.6.2.7. punktā noteiktās horizontālās plaknes; 1.6.2.12. divas vertikālas plaknes daļas I1 Q1 P1 F1 un I2 Q2 P2 F2, kas ir perpendikulāras atskaites plaknei un šķērso (210 – ah) mm attālumā uz priekšu no SIP. 1.6.2.13. divas horizontālas plaknes daļas I1 Q1 M1 L1 un I2 Q2 M2 L2, kas šķērso 300 mm attālumā uz priekšu no iepriekš 1.6.2.7. punktā noteiktās plaknes; 1.6.3. Klīrensa zonas noteikšana traktoriem ar grozāmu vadītāja stāvokli Traktoriem ar grozāmu vadītāja stāvokli (grozāms sēdeklis un stūresrats) brīvā telpa ir zona, kurā ir divas klīrensa zonas, kuras nosaka divi dažādi stūresrata un sēdekļa stāvokļi. 1.6.4. Papildu sēdekļi 1.6.4.1. Ja traktoru var aprīkot ar papildu sēdekļiem, testos izmanto to brīvo telpu, kurā ietverti sēdekļu indeksa punkti visos iespējamos stāvokļos. Aizsargkonstrukcija nedrīkst būt daļa no lielākas klīrensa zonas, kurā aplūkoti dažādi minētie sēdekļu indeksa punkti. 1.6.4.2. Ja pēc testa tiek piedāvāts jauns sēdekļa stāvoklis, ir jānosaka, vai klīrensa zona apkārt jaunajam SIP atrodas iepriekš noteiktajā zonā. Ja tā neatrodas iepriekš noteiktajā zonā, ir jāveic jauns tests. 1.7. Pieļaujamās pielaides mērījumos Lineārie izmēri : ± 3 mm izņemot riepu deformācija : ± 1 mm konstrukcijas deformācija horizontālo noslodžu laikā : ± 1 mm svārsta bloka kritiena augstums : ± 1 mm masas : ± 1 % spēks : ± 2 % leņķi : ± 2° 1.8. Simboli



ah (mm) Puse no horizontālā sēdekļa novietojuma av (mm) Puse no vertikālā sēdekļa novietojuma B (mm) Minimālais kopējais traktora platums B6 (mm) Aizsargkonstrukcijas maksimālais ārējais platums D (mm) Konstrukcijas deformācija trieciena punktā (dinamiskajā testā) vai slodzes piemērošanas punktā un tās piemērošanas virzienā (statiskajā testā) D' (mm) Konstrukcijas deformācija aprēķinātai vajadzīgai enerģijai Ea (J) Deformācijas enerģija, kas uzņemta brīdī, kad slodze ir noņemta. Zona F-D līknē Ei (J) Uzņemtā deformācijas enerģija. Zona zem F-D līknes E'i (J) Uzņemtā deformācijas enerģija pēc papildu noslodzes piemērošanas pēc plaisas vai plīsuma E''i (J) Uzņemtā deformācijas enerģija pārslodzes testā gadījumā, kad slodze tiek noņemta pirms šīs pārslodzes testa uzsākšanas. Zona zem F-D līknes Eil (J) Enerģijas pievade, kāda jāuzņem gareniskās noslodzes piemērošanas laikā Eis (J) Enerģijas pievade, kāda jāuzņem sānu noslodzes piemērošanas laikā F (N) Statiskais slodzes spēks F' (N) Slodzes spēks vajadzīgai aprēķinātai enerģijai, kas atbilst E'i F-D Spēka/novirzes diagramma Fmax (N) Maksimālais statiskās slodzes spēks slogošanas laikā, izņemot pārslogošanu Fv (N) Vertikālais spiediena spēks H (mm) Svārsta bloka kritiena augstums (dinamiskie testi) H’ (mm) Svārsta bloka kritiena augstums papildu testiem (dinamiskie testi) I (kgm2) Traktora atskaites inerces moments aizmugurējo riteņu centra līnijā neatkarīgi no minēto aizmugurējo riteņu masas L (mm) Traktora atskaites garenbāze M (kg) Traktora atskaites masa izturības testos, kā noteikts II pielikuma 3.1.1.4. punktā.